Държавен вестник, бр. 99, 2010 г., стр. 108

СТР.  108	
Д Ъ Р Ж А В Е Н  В Е С Т Н И К 	
БРОЙ  99
4.5. провежда подходящи изследвания и 
изпитвания или организира тяхното провеж­
дане с цел да провери дали в случаите, когато 
решенията от съответните хармонизирани стан­
дарти не са приложени, решенията, избрани 
от производителя, отговарят на приложимите 
съществени изисквания на наредбата;
4.6. съгласува с производителя мястото, 
където ще се проведат изследванията и из­
питванията.
5. Нотифицираният орган съставя доклад 
от оценката, в който описва действията, пред­
приети съгласно т. 4, и получените резултати. 
Нотифицираният орган разгласява изцяло или 
отчасти съдържанието на доклада на трети 
лица само със съгласието на производителя.
6. Когато типът отговаря на приложимите 
изисквания на наредбата, нотифицираният 
орган издава на производителя сертификат за 
ЕО изследване на типа. 
Сертификатът за ЕО изследване на типа 
съдържа позоваване на нормативния акт на 
държавата членка, в която нотифицираният 
орган е установен, въвеждащ разпоредбите на 
Директива 2009/48/ЕС, цветно изображение и 
ясно описание на играчката, включително ней­
ните размери, името и адреса на производителя, 
списък на проведените изпитвания, придружен 
от номера на доклада от изпитването, заклю­
ченията от изпитването, условията за неговата 
валидност, ако има такива. Сертификатът за 
ЕО изследване на типа може да съдържа едно 
или повече приложения.
Сертификатът за ЕО изследване на типа 
и приложенията към него съдържат цялата 
необходима информация, за да може съот­
ветствието на произведените играчки да бъде 
оценено спрямо изследвания проект и да се даде 
възможност за осъществяването на контрол по 
време на употребата.
Нотифицираният орган преразглежда серти­
фиката за ЕО изследване на типа на всеки пет 
години, а в случай на промени в производствения 
процес или в изходните материали, или в ком­
понентите на играчката – след прилагането им. 
Нотифицираният орган отнема сертификата 
за ЕО изследване на типа, когато се установи, 
че играчката вече не съответства на същест­
вените изисквания на част втора.
Когато типът не отговаря на приложимите 
изисквания на наредбата, нотифицираният орган 
отказва да издаде сертификат за ЕО изследване 
на типа и съответно информира производителя, 
като подробно мотивира отказа си.
7. При промени в общоприетото ниво на 
технически познания, които могат да повлия­
ят върху съответствието на одобрения тип 
с приложимите изисквания на наредбата, 
нотифицираният орган преценява дали тези 
промени изискват по-нататъшни изследвания 
и информира за това производителя. 
Производителят информира нотифицирания 
орган за всички промени на одобрения тип, 
които могат да повлияят на съответствието 
на играчката със съществените изисквания по 
част втора или на условията за валидност на 
сертификата за ЕО изследване на типа. Но­
тифицираният орган издава допълнение към 
първоначалния сертификат за ЕО изследване на 
типа, когато е одобрил приложените промени. 
8. Нотифицираният орган информира 
ДАМТН за всички издадени или отнети сер­
тификати за ЕО изследване на типа и/или за 
допълнения към тях и при поискване предоставя 
списък на сертификатите и/или допълненията 
към тях, чиято валидност е временно преус­
тановена или ограничена, и информация за 
отказаните сертификати.
Нотифицираният орган информира дру­
гите нотифицирани органи за всички отнети 
сертификати за ЕО изследване на типа и/
или за допълнения към тях, както и за тези, 
чиято валидност е временно преустановена 
или ограничена, и предоставя информация за 
отказаните сертификати, а при поискване – и 
за сертификатите и/или допълненията към тях, 
които е издал.
Европейската комисия, компетентните орга­
ни на държавите членки и другите нотифицирани 
органи могат при поискване да получат копие от 
сертификатите за ЕО изследване на типа и/или 
от допълненията към тях. При поискване Ко­
мисията и компетентните органи на държавите 
членки могат да получат копие от техническата 
документация и резултатите от проведените от 
нотифицирания орган изпитвания. 
Нотифицираният орган съхранява копие 
от сертификата за ЕО изследване на типа, 
неговите приложения и допълнения, както и 
техническата документация, включваща доку­
ментацията, представена от производителя, до 
изтичане валидността на сертификата.
9. Производителят съхранява на разположе­
ние на ДАМТН копие от сертификата за ЕО 
изследване на типа, неговите приложения и 
допълнения за срок 10 години след датата на 
пускането на играчката на пазара.
10. Упълномощеният представител на про­
изводителя може да подава заявлението по т. 3 
и да изпълнява задълженията по т. 7 и 9, при 
условие че е упълномощен за това.
11. Кореспонденцията относно процедурите 
за ЕО изследване на типа се съставят на офи­
циалния език на държавата членка, в която е 
установен нотифицираният орган, или на език, 
приемлив за този орган.
Приложение № 5
към чл. 51, ал. 1, т. 3 и
чл. 52, ал. 1, т. 3
Списък на вещества, класифицирани като 
канцерогенни, мутагенни или токсични за 
репродукцията, и тяхната разрешена употреба
Вещество
Класифи­
кация
Разрешена
употреба
Никел
Carc. Muta. 
Repr. 2
В неръждаема­
та стомана